**M3 – CSOPORTOK FELADATAI**

1. **Nyelvi intelligencia**

Könnyen fogalmazok, írok, szeretek történeteket mesélni, könnyen megjegyzek neveket, helyeket, dátumokat, vagy akár jelentéktelen tényeket, fejlett szókinccsel rendelkezem. Szeretem mások be­szélgetéseit, elbeszéléseit hallgatni. Szeretek olvasni, élvezem a szójátékokat. Nincsenek komoly helyesírási problémáim.

Feladat:

*Írjatok újságcikket egy ideális családról, „készítsetek” a családtagokkal interjút! Mutassátok be a cikkben az életüket és életmódjukat, az elveiket, a nevelési stratégiáikat, stb. De jó lenne, ha a cikk elolvasása után mindenki kedvet kapna ahhoz, hogy példát vegyen róluk!*

1. **Logikai-matematikai intelligencia**

Foglalkoztat a gépek, eszkö­zök, használati tárgyak működésének háttere, ezekről szívesen szerzek ismereteket. Mindig kedveltem a matematika órát, diákként érdekeltek a tudomány­központú tantárgyak. Kedvelem a számítógépes játékokat, élvezem a számjátékokat, szívesen sakkozom, dámázom, vagy játszom más stratégiai játékot, szeretek logikai feladványokon vagy fejtörőkön gondolkodni, kísérletezni.

**Feladat:**

*Állítsátok össze az ideális család pénzügyi tervét! Milyen kiadásokkal kell számolniuk egy hónapban, mennyi az ideális bevétel, tesznek-e félre és ha igen, hogyan, hova és mi a célja, stb.*

1. **Térbeli intelligencia**

Könnyen értelmezek képeket, ábrákat, jól tájékozódom. Gyakran firkálgatok, képes vagyok képeket, ábrákat szemléletesen bemutatni. Térképeket, grafikonokat, és diagramokat, szívesebben olvasok, mint szöveget. Álmodozó típus vagyok, szeretek rajzolni, érdekel a képzőművészet. Szeretem a kirakós játékokat, az útvesztőket, szívesen építek érdekes, háromdimenziós szerkezeteket.

**Feladat:**

*Hogyan tudjátok elképzelni az ideális családiházat? Építsétek meg!*

<https://mek.oszk.hu/13600/13617/13617.pdf>

1. **Testi intelligencia**

Ha sokáig egy helyben kell ülnöm, izgek - mozgok. Szívesen sportolok, egy vagy több sportban jeleskedem. Jól utánozom mások gesztusait, mozdulatait. Mindent a kezembe veszek, amit látok, szeretek dolgokat szétszedni, majd újra összerakni azokat.

**Feladat:**

*Egyik család sem tökéletes, még az ideális sem: attól válik ideálissá, hogy jól kezeli a nehéz helyzeteket is. Vajon egy ideális család hogyan küzd meg egy velük történő negatív eseménnyel?*

*Találjátok ki a történetet és mutassátok be egy rövid színdarabban! Kellékként bármit használhattok, amit a teremben találtok.*

1. **Zenei intelligencia**

Észreveszem, ha egy dallam hamisan cseng, könnyen felidézek melódiákat, énekhangom van, játszom hangszeren, vagy énekelek/énekeltem kórusban, együttesben. Ritmikusan beszélek és mozgok, sokszor észreveszem, hogy tudattalanul magamban dünnyögök. Érzékeny vagyok a környezeti zajokra (például, amikor az eső kopog a tetőn).

**Feladat:**

*Készítsetek az ideális család tagjairól egy megzenésített szöveget vagy slam poetrit! A műfajt és a stílust ti határozzátok meg!*

*Ritmushangszerként használhattok bármit, amit találtok, és ha lehet, a felkészülés és próba alkalmára keressetek egy olyan helyet az iskolában, ahol nem zavartok senkit!*

1. **Társas intelligencia**

Kettő vagy több közeli barátom van, szeretek összejárni velük. Mások gyakran keresik társaságomat, tanácsokat adok azoknak, akiknek gondjuk van, igazi „megoldó emberként” tekintenek rám mások. Jó az empatikus képességem, törődök az emberekkel. Élvezem, ha fesztelenül taníthatom ismerőseimet, családtagjaimat, szeretek másokkal közösen játszani. Egyesületek, bizottságok, szervezetek vagy hétköznapi csoportok tagja vagyok.

**Feladat:**

*Készítsetek egy olyan társas- vagy kártyajátékot, amely az ideális családi életre tanítja meg a játékosokat, izgalmas módon!*

1. **Személyes intelligencia**

Pontosan ismerem a képességeimet és a gyengeségeimet. Jól érzem magam, amikor egyedül tevékenykedem. Érdeklődésemről vagy hobbijaimról nem beszélek túl sokat. Életstílusom, életvezetésem során több tekintetben az átlagtól eltérő utakat járok. Jó érzékem van az önirányításhoz, képes vagyok tanulni a hibáimból és a sikereimből. Jó az önbecsülésem.

**Feladat:**

*Beszéljétek át, számotokra mit jelent az ideális család fogalma, kik a tagjai, stb., de a feladatot önállóan oldjátok meg! Válasszatok az ideális családból egy-egy családtagot, és készítsetek naplóbejegyzést egy napjáról!*